Апозиција

Да се потсетиме:

Кои се главни реченични членови?

\*Апозиција е второстепен и независен член во реченицата. Апозиција може да биде еден збор, фраза или реченица која ја надополнува реченицата. Се нарекува второстепен член затоа што, и со нејзино отсуство реченицата може да опстане и да ја задржи својата смисла. Апозицијата најчесто е делот меѓу запирките во една реченица.

Пр:

* Алберт, **другар ми**, доби петка по македонски.
* Бојан, **нашиот учител**, ни даде домашна задача.

Апозицијата може да се јави покрај секој реченичен член, освен покрај прирокот.

Примери за апозиција:

* Жировница, нашето село, е прекрасно место за живеење.
* Борис, сопственикот на ресторанот, ќе не’ покани на забава.
* Манчестер Јунајтед, најдобриот клуб во Англија, овој викенд ќе игра против Арсенал.
* Вардар, најголемата река во Македонија, извира од Вруток.
* Венко Андоновски, еден од најдобрите македонски писатели, овој четврток ќе има промоција на неговата нова книга.